Delictes d'amor

Delictes d'amor ("Delictos de amor") es un roman del scriptora catalan Maria Mercè Roca. Le obra, narrate in prime persona, presenta le portrait psychologic de un bottinero de Girona attrahite sexualmente per le pueras. Illo recipeva le Premio Ramon Llull de romance 2000.Senabre, Ricardo. "Delitos de amor" (in espaniol). El Cultural, 2000-4-12.

 Intriga 
Narcís Besora es proprietario de tres botecas de calceos in Girona que le ha convertite in un prestigiose empresario, sur le puncto de esser decorate con un premio a scala europee. Ille es un homine culte e sensibile que se gaude in facer su mestiero, con tractamento deferente con le clientes. 

Narcís es separate e ha duo filios que ille vide cata 15 dies. Con su matre ille nunquam succedeva haber un relation satisfactori. Quanto a su patre, ja morte, le relation ha essite pejor. Su amicitate con Francina, que pro su characteristicas pare que poterea resultar in matrimonio, es limitate per un barriera invisibile que illa non succede comprender e in le qual ille se refugia pro non aperir se al alteres. Sapente le consequentias que poterea apportar le esser discoperite, Narcís occulta zelosemente su secreto le plus intime: su attraction irrefrenabile per le pueras. 

Consciente que su condition, que le tormenta e le obsede, es le circumstantia que face fracassar su relationes adulte, Narcís studia le maniera de satisfacer in secreto su impulsos spontanee e poter facer fronte a un vita apparentemente normal, e forsan a un nove matrimonio. Illusionate pro le premio que expecta, ille se preoccupa in redactar un bon discurso de acceptation, ma in illo que pensa plus es in le viage que vole facer a Thailandia con le fin de realisar su phantasias sexual.

 Referentias 

 Vide etiam 
 Pedophilia in le litteratura

Categoria:Romances super le pedophilia